
Koju vrstu poezije je zabranjeno recitovati?


* 
* 
* 
* 
* 
* 
* 

 
Koju poeziju je zabranjeno recitovati?

Amr b. Šuajb prenosi od svoga oca Šuajba, a ovaj od svoga oca da je Resulullah, sallallahu alejhi ve sellem, zabranio kupoprodaju u džamiji, raspirivanje za izgubljenu stvar, recitiranje poezije i sjedanje u krug petkom prije džuma-namaza.26


Hakim b. Hizam, radijallahu anhu, rekao je: “Vjerovjesnik, sallallahu alejhi ve sellem, zabranio je odmazdu u džamiji, recitiranje stihova i izvršavanje šerijatskih kazni.”27


 


**Propisi vezani za poglavlje** 


**Prvo**, hadisi koji zabranjuju recitiranje poezije u džamiji odnose se na pagansku poeziju koja poziva na razvrat, ili se odnose na to da u džamiji prevlada poezija nad stjecanjem znanja, poučavanjem Kur’ana, obavljanjem zikra i slavljenjem Svevišnjeg Allaha.


**Drugo**, recitiranje poezije koja govori o Istini, brani ***[islam](https://pitajucene.com/search/islam/questions/ "Pretraži pitanja o Islamu")*** i muslimane, a ismijava mnogobošce, objašnjava njihovu zabludu i otklanja sumnje – dopušteno je. Ebu Selema b. Abdurrahman b. Avf čuo je Hasana b. Sabita el Ensarija kako traži od Ebu Hurejre da posvjedoči govoreći mu: “Preklinjem te Allahom, kaži jesi li čuo Resulullaha, sallallahu alejhi ve sellem, da govori: ‘O Hasane, odbrani Resulullaha, sallallahu alejhi ve sellem; moj Allahu, pomozi ga Džibrilom!’ Na to je Ebu Hurejra, radijallahu anhu, odgovorio: “Da, čuo sam ga da tako govori.”28


U verziji koju prenosi Seid b. el-Musejjib stoji da je Ebu Hurejra, radijallahu anhu, rekao: “Omer je prošao pored Hasana dok je recitirao poeziju i upozorio ga na to, a Hasan je odgovorio: ‘Recitirao sam poeziju, dok je u džamiji bio onaj ko je bolji od tebe.’ Potom se okrenuo Ebu Hurejri i rekao mu: ‘Preklinjem te Allahom, kaži jesi li čuo Resulullaha, sallallahu alejhi ve sellem, da govori: ‘Odbrani me; moj Allahu, pomozi ga Džjbrilom!’ Na to je Ehu Hurejra, radijallahu anhu, odgovorio: ‘Da, čuo sam Poslanika, sallallahu alejhi ve sellem, da tako govori.”’29


Otuda je Ibn Huzejma u svojoj hadiskoj zbirci Es-Sahih naslovio poglavlje: Hadisi koji ukazuju da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u džamiji zabranio recitiranje određene poezjje, a dopustio Hasanu b. Sabitu recitiranje poezjje kojom ismijava mnogobofce, moleći Svevišnjeg Allaha da ga pomogne Džibrilom dok brani Resulullaha, sallallahu alejhi ve sellem.


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


